ฮาทั้งสตูดิโอ ผู้ประกาศข่าวไอร์แลนด์ถูกลมพัดปลิวกลางรายการสด (คลิป)
(ภาพจาก Youtube / Deric Ó hArtagáin),ผู้ประกาศข่าวสถานีโทรทัศน์ในประเทศไอร์แลนด์ต้องเสียหน้าอย่างแรง หลังจากเขาถูกลมพัดจนปลิวระหว่างรายงานข่าวสดช่วงเช้าวันศุกร์ที่ผ่านมา เรียกเสียงฮาจากทั้งตัวเขาเองและผู้ประกาศข่าวคนอื่นๆ,สำนักข่าวต่างประเทศรายงานว่า เดริค ฮาติแกน ผู้ประกาศข่าวสภาพอากาศของสถานีโทรทัศน์ ทีวี3 ของประเทศไอร์แลนด์ต้องเสียหน้าอย่างแรงระหว่างรายงานข่าวสภาพอากาศสดๆ ท่ามกลางสายฝนเมื่อช่วงเช้าวันศุกร์ที่ 23 มิ.ย. เมื่อเขาถูกลมกระโชกพัดไปพร้อมกับร่มของเขา,เดริค เริ่มต้นการรายงานข่าวท่ามกลางสายฝนได้โดยไม่มีปัญหา แต่เพียงแค่ไม่กี่วินาทีเท่านั้น เพราะจากนั้นเขาก็ถูกลมกระโชกที่พัดมาอย่างแรงหอบเอาร่มสีส้มของเขาไป และพาร่างของเขาเสียหลักหลุดออกจากจอภาพไปด้วย เรียกเสียงหัวเราะจากผู้ประกาศข่าวอีก 2 คนในสตูดิโอ ไม่เพียงเท่านั้น เดริคยังพยายามแสดงสปิริตด้วยการกลับมารายงานข่าวต่อ แต่ตัวเขาก็ขำตัวเองจนรายงานอะไรไม่ได้ จนต้องตัดภาพกลับมาที่ 2 ผู้ประกาศฯ ซึ่งกำลังหัวเราะจนตัวงอเลยทีเดียว,ทั้งนี้ ไม่มีรายงานว่า เดริค สามารถกลับมารายงานข่าวของเขาจนจบได้หรือไม่ อย่างไรก็ตาม ในเวลาต่อมา เดริค โพสต์ข้อความลงเว็บไซต์เฟซบุ๊กของเขาว่า นี่เป็นช่วงเวลาสำคัญในอาชีพของเขาเลย,ชมคลิปที่นี่
ผู้ประกาศข่าวสถานีโทรทัศน์ในประเทศไอร์แลนด์ต้องเสียหน้าอย่างแรง หลังจากเขาถูกลมพัดจนปลิวระหว่างรายงานข่าวสดช่วงเช้าวันศุกร์ที่ผ่านมา เรียกเสียงฮาจากทั้งตัวเขาเองและผู้ประกาศข่าวคนอื่นๆ
ลมพัดปลิว,ผู้ประกาศข่าว,ลมกระโชก,ไอร์แลนด์,ถ่ายทอดสด